หุ้นเอเชียสดใส ขานรับตลาดหุ้นญี่ปุ่นทะยานแรง จับตาตัวเลขเงินเฟ้อสหรัฐฯสัปดาห์นี้
ตลาดหุ้นเอเชียปรับตัวขึ้นเช้านี้ หลังตลาดหุ้นญี่ปุ่นทะยานแรง ฉลองบรรลุนิติภาวะเมื่อวานนี้ แนะจับตาตัวเลขเงินเฟ้อของสหรัฐสัปดาห์นี้
9 ม.ค. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากตลาดหุ้นญี่ปุ่นที่ทะยานแข็งแกร่ง เนื่องจากนักลงทุนต่างเข้าซื้อหุ้นหลังกลับมาจากวันหยุดเนื่องในวันฉลองบรรลุนิติภาวะเมื่อวานนี้
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,948.97 จุด เพิ่มขึ้น 234.44 จุด, +0.99% ดัชนี SSE Composite ตลาดหุ้นจีนเปิดวันนี้ที่ 3,406.11 จุด ลดลง 3.37 จุด, -0.10% ดัชนี HSI ตลาดหุ้นฮ่องกงเปิดวันนี้ที่ 30,933.51 จุด เพิ่มขึ้น 33.98 จุด, +0.11% ดัชนี TAIEX ตลาดหุ้นไต้หวันเปิดวันนี้ที่ 10,922.35 จุด เพิ่มขึ้น 6.60 จุด, +0.06% ดัชนี KOSPI ตลาดหุ้นเกาหลีใต้เปิดวันนี้ที่ 2,510.73 จุด ลดลง 2.55 จุด, -0.10% ดัชนี FTSE STI ตลาดหุ้นสิงคโปร์เปิดวันนี้ที่ 3,514.76 จุด เพิ่มขึ้น 2.58 จุด, +0.07% ดัชนี FBMKLCI ตลาดหุ้นมาเลเซียเปิดวันนี้ที่ 1,837.26 จุด เพิ่มขึ้น 5.11 จุด, +0.28% ดัชนี PSE Composite ตลาดหุ้นฟิลิปปินส์เปิดวันนี้ที่ 8,758.96 จุด เพิ่มขึ้น 13.84 จุด, +0.16%
นอกจากนี้ นักลงทุนกำลังจับตาตัวเลขเงินเฟ้อของสหรัฐซึ่งจะมีการเปิดเผยในสัปดาห์นี้ เพื่อจับสัญญาณการปรับขึ้นอัตราดอกเบี้ยในปีนี้ของเฟด โดยกระทรวงแรงงานสหรัฐจะเปิดเผยดัชนีราคาผู้ผลิต (PPI) ประจำเดือนธ.ค. ในวันพฤหัสบดีที่ 11 ม.ค. และจะเปิดเผยดัชนีราคาผู้บริโภค (CPI) ประจำเดือนธ.ค. ในศุกร์ที่ 12 ม.ค.
สำหรับข้อมูลเศรษฐกิจด้านอื่นๆของสหรัฐที่จะมีการเปิดเผยในสัปดาห์นี้ ได้แก่ ดัชนีความเชื่อมั่นธุรกิจขนาดย่อมเดือนธ.ค. โดย NFIB, ดัชนีราคานำเข้า-ดัชนีราคาส่งออกเดือนธ.ค., สต็อกสินค้าคงคลังภาคค้าส่งเดือนธ.ค., จำนวนผู้ขอรับสวัสดิการว่างงานรายสัปดาห์, ยอดค้าปลีกเดือนธ.ค. และสต็อกสินค้าคงคลังภาคธุรกิจเดือนพ.ย.